આવા અમર ગીતો આપનાર હેમંતકુમાર પાછલી અવસ્થામાં દાંત કે જીભની કોઇ તકલીફને કારણે મરડાયેલા અને સાંકડા ઉચ્ચારો અને લથડતા સ્વરને કારણે પોતાનું સ્થાન ખોઇ બેઠા. એમને હતાશાએ ઘેરી લીધા.એની વધુ વિગતો મારા પુસ્તક “આપકી પરછાઇયાં”(પ્રકાશક આર.આર. શેઠની કંપની.)માં છે. એમાં આલેખાયેલા એમના શબ્દચિત્રના કેટલાક અંશ એમની સાથેની મારી હજુ સુધી સચવાયેલી ઑડીઓ મુલાકાત પર આધારીત છે જે મેં 1982માં લીધી હતી. એ ઓડીઓ મૂલાકાતનો મને એમણે પૂછેલા “ આપ ફિલ્મ બનાઇયેના ? ક્યા આપ મુઝે લેંગે ?” જેવા હતાશાભર્યા પણ સીધા તીખા સવાલવાળો અંશ મેં આ સાથે મુક્યો છે.